kardosdrur/scandi-wiki huggingface dataset:
Gensyn med Østgrønland... Kirsten Bang

Gensyn med Østgrønland... Kirsten Bang er en dansk portrætfilm fra 1999 med instruktion og manuskript af Karen Littauer.

Handling 
Kirsten Bang rejste overalt i verden og har skrevet om det i sine mange bøger. Hendes første lange rejse gik til Østgrønland, hvor hun var huslærer, indtil Anden Verdenskrig tvang hende til at rejse hjem. 60 år senere besluttede den nu 90-årige forfatterinde, at hun vil gense det sted og de mennesker, som hun skrev sine første bøger om. Filmen er Kirsten Bangs oplevelse af den ubegribelige forandring et lille folk har gennemgået i hendes egen levetid. Det særlige ved filmen er dog Kirsten Bang. Uanset hvor og hvornår i verden hun lærer mennesker at kende, Ammassalik, Holte eller Nepal, så er de først og fremmest netop mennesker.

Referencer

Eksterne henvisninger 
 

Danske film fra 1999

Film om Grønland
Portrætfilm fra Danmark
Kirsten Kjær og hendes museum

Kirsten Kjær og hendes museum er en dansk dokumentarfilm fra 2008 med instruktion og manuskript af Jørgen Vestergaard.

Handling 
Kirsten Kjærs Museum i Langvad ved Frøstrup i Thy ligner ikke noget andet sted i Danmark, men kan minde om et selvgroet, lidt anarkistisk miljø på Christiania. I filmen fortæller Harald Fuglsang om den originale kunstner Kirsten Kjær (1893-1985) og hendes bevægede liv. Uden offentlig anerkendelse skabte hun en strøm af portrætmalerier, der fastholder både kendte og ukendte personligheder fra det 20. århundrede. Museets nyeste attraktion er en velskabt koncertsal for kammermusik skabt uden tilskud ved egen indsats.

Referencer

Eksterne henvisninger 
 

Danske film fra 2008

Dokumentarfilm fra Danmark
En straffesag

En straffesag er en dansk dokumentarfilm fra 1955, der er instrueret af Erik Fiehn efter manuskript af Finn Methling.

Handling 
Kl. 3 om natten begår to ganske unge mænd indbrud i en kælder og stjæler cigaretter til en værdi af 160 kr. De bliver anholdt og fra situation til situation viser filmen, hvad der sker under en straffesags forløb.

Referencer

Eksterne henvisninger 
 

Danske film fra 1955

Kriminalitet
Dokumentarfilm fra Danmark
Klara - Livvagtens datter

Klara - Livvagtens datter er en dansk børnefilm fra 2008 med instruktion og manuskript af Louise Detlefsen.

Handling 
Klara på 12 år leger sammen med sin lillesøster Freja med tanken om at skaffe deres far et nyt job, så han kan være meget mere sammen med dem. Klaras mor og far er nemlig skilt, og når ens far så oven i købet arbejder som livvagt med fleksible og uforudsete arbejdstider, kan det være svært at regne med ham. Når arbejdet kommer på tværs, kan det let føles som om, man ikke selv er så vigtig.

Referencer

Eksterne henvisninger 
 

Danske film fra 2008

Børnefilm fra Danmark
For det fælles bedste (film)

For det fælles bedste er en dansk kortfilm fra 2014, instrueret af Lisa Svelmøe, efter manuskript af Jacob Thomas Pilgaard.

Handling 
Kokken John kommer til at slå en indisk turist ihjel i et færdselsuheld og må påtage sig falsk anger, for ikke at frastøde alle han kender. John møder en klovn, der vender op og ned på hans selvindsigt.

Referencer

Eksterne henvisninger 
 

Danske film fra 2014

Kortfilm fra Danmark
Zigbrandtsens dans

Zigbrandtsens dans er en kortfilm, der er instrueret af Morten Kjems Juhl efter eget manuskript.

Handling 
Koncernens ledelse konfiskerer den gamle arkivar Zigbrandtsens transistor og afskærer ham fra sin musik og sine drømmerier - det sidste, han har tilbage i livet. Alt er slut. Lige indtil hans arkivskab åbner lågen for et eventyr, som Zigbrandtsen sammen med firmaets gårdfejer, den underkuede Motanze, forsvinder ind i. Her finder de to outsidere al den glæde, de mangler i den virkelige verden, samt ikke mindst modet til at gøre op med ledelsens benhårde og undertrykkende diktatur.

Referencer

Eksterne henvisninger 
 

Danske film fra 2003

Kortfilm fra Danmark
Krig og kager

Krig og kager er en dansk børnefilm fra 2006, der er instrueret af Jannik Hastrup efter manuskript af Michael Foreman.

Handling 
Kong Løve kan se, at alle dyrene i hans rige sulter, så han beslutter sig for at opsøge de tykke mennesker, der har masser af mad. Han vil forsøge at overtale menneskenes konge til at dele maden med dyrene. Men menneskenes konge beskylder kong Løve for at ville stjæle deres mad, og der opstår stor ståhej.

Referencer

Eksterne henvisninger 
 

Danske film fra 2006

Børnefilm fra Danmark
Animationsfilm fra Danmark
Ørnen der havde højdeskræk

Ørnen der havde højdeskræk (originaltitel  Örjan - den höjdrädda örnen) er en svensk animationsfilm instrueret af Hamid Navim efter manuskript af Lars Klinting. Filmen er produceret med støtte fra bl.a. DR.

Handling 
Kongeørnen Orla kan ikke lide at flyve, for han bliver så ør og svimmel af højder, men en fuglekonge lokker ham højere og højere op i luften, og til sidst opdager Orla, at han sagtens kan svæve sammen med de andre ørne.

Referencer

Eksterne henvisninger 
 

Svenske film fra 1998
Animationsfilm fra Sverige
De kaldte os frisører

De kaldte os frisører er en dansk kortfilm fra 2007 med instruktion og manuskript af René Frelle Petersen.

Handling 
Konkurrencen blandt frisørerne på Nørrebrogade er hård. For at overleve i gaden skal man kunne nogle tricks. Tre meget forskellige frisører, Tonni, Homo Phillip og den fransk-serbiske frisør Jacques, kæmper samtidig om posten som formand i Nørrebros frisørforening. Og alle kneb gælder.

Referencer

Eksterne henvisninger 
 

Danske film fra 2007

Kortfilm fra Danmark
Korrespondenten

Korrespondenten er en dansk dokumentarfilm fra 2004 skrevet og instrueret af Katrine Borre.

Handling 
Korrespondenten er Lasse Ellegaard. En veteran i dansk journalistik og seniorkorrespondent for Morgenavisen Jyllands-Posten. I efteråret 2003 kørte han i bil gennem fem lande i Mellemøsten for at beskrive de kristne mindretals situation efter terrorangrebet 11. september. Instruktøren Katrine Borre fulgte med og lavede en personlig beskrivelse af rejsen. En rejse ind i journalistikken og Mellemøsten; igennem Tyrkiet, Syrien, Libanon, Jordan, Israel og det palæstinensiske selvstyreområde. »Korrespondenten« er en dokumentarisk roadmovie om Mellemøstens dybt komplicerede problemstillinger, og det er historien om en journalist, der rejser ud med en præmis og undervejs finder ud af, at den må ændres.

Referencer

Eksterne henvisninger 
 

Danske film fra 2004
Dokumentarfilm fra Danmark
Kort film om tro

Kort film om tro er en dansk dokumentarfilm fra 2005, der er skrevet og instrueret af Nikolai Østergaard.

Handling 
Instruktøren er vokset op uden et særligt forhold til religion, men som voksen er han begyndt at gå i kirke og har lært at tro på Gud. I filmen fortæller han, at det har givet ham en følelse af, at det fantastiske er muligt - også for ham. På billedsiden veksles mellem ritualer ved en gudstjeneste og byhuse i skumringen.

Referencer

Eksterne henvisninger 
 

Danske film fra 2005

Dokumentarfilm fra Danmark
Timezones - Explained by Use of Light

Timezones - Explained by Use of Light er en dansk dokumentarfilm fra 2004, der er instrueret af Nikolai Østergaard efter manuskript af Nikolai Østergaard.

Handling 
Kort poetisk film om tid og kærlighed. En kærlighedsaffære tager sin begyndelse i Italien og fører os til Californien.

Referencer

Eksterne henvisninger 
 

Danske film fra 2004

Dokumentarfilm fra Danmark
Sommerturen

Sommerturen er en kortfilm instrueret af Kaj Wedell Pape, Svend Holbæk efter manuskript af Kaj Wedell Pape, Svend Holbæk.

Handling 
Kortfilm om en flok drenge, der sparer sammen til en sommerbytur.

Referencer

Eksterne henvisninger 
 

Danske film fra 1938

Kortfilm fra Danmark
Menig 67

Menig 67 er en dokumentarfilm fra 1963 instrueret af Henning Ørnbak efter manuskript af Hans Hansen.

Handling 
Kravene til de menige under kampøvelser.

Referencer

Eksterne henvisninger 
 

Danske film fra 1963
Dokumentarfilm fra Danmark
Enkerne

Enkerne er en dansk dokumentarfilm fra 1989, der er instrueret af Vibeke Schwerin, som også har skrevet filmens manuskript.

Handling 
Krig er den mest ekstreme form for tab af kærlighed. Det er emnet for dette dokumentarprogram om krigsenker. Et portræt af to kvinder, en argentinsk og en britisk, der begge mistede deres mænd i krigen om Falklandsøerne / Maldiverne.

Referencer

Eksterne henvisninger 
 

Danske film fra 1989

Dokumentarfilm fra Danmark
Krigskampagnen

Krigskampagnen er en dokumentarfilm skrevet og instrueret af Boris Benjamin Bertram.

Handling 
Krigskampagnen er en dokumentarisk politisk thriller, der samler trådene i det komplekse, internationale spil, der ledte op til Irakkrigen. En række centrale vidner og whistleblowers bringer os med helt ind i de kontorer, hvor kampagner udtænkes, efterretningsvurderinger tilpasses, og taler forfattes. De var selv en del af spillet, men besluttede at offentliggøre den manipulation af verdenssamfundet, som de mente fandt sted. Ved hjælp af interviews, arkivmateriale, og analyser af krigsretorikken og ved kronologisk at sammenholde de oplysninger, som regeringerne sidder inde med overfor de udtalelser, de kommer med, afdækker filmen, set fra lilleputstaten Danmarks vinkel, Danmarks, USA's og Englands regeringers politiske spil, marketingskampagner og spin.

Referencer

Eksterne henvisninger 
 

Danske film fra 2013
Dokumentarfilm fra Danmark
Patienten

Patienten er en kortfilm instrueret af Cecilie McNair efter manuskript af Cecilie McNair, Arne Kjærsgaard Grønbæk.

Handling 
Kristoffer står over for et svært valg: Skal han gennemgå en fedmeoperation? Det udvikler sig til et sandt mareridt, hvor Kristoffer elimineres fra et reality show og mister muligheden for at vinde et luksus-kurophold. Han skal nu endeligt beslutte, om operation er det rigtige for ham.

Referencer

Eksterne henvisninger 
 

Danske film fra 2013

Kortfilm fra Danmark
Vinterbader (film)

Vinterbader er en dokumentarfilm instrueret af Kenneth Sorento Dichmann efter eget manuskript.

Handling 
Kroppen af en ældre kvinde tegnes mod februarlysets refleksion i havets iskolde vand. På bare tæer løber hun henad en tilsneet badebro for at tage sig det daglige vinterbad. Temperaturen i havet er -1 grad. "Uanset årstid eller vejr er det nødvendigt for mig hver dag at lugte vandet, føle vinden, høre mågerne, og mærke saltet i huden", fortæller Else Høyby. De daglige badeture vækker minder fra et langt liv.

Referencer

Eksterne henvisninger 
 

Danske film fra 2004
Dokumentarfilm fra Danmark
Empire North

Empire North er en dokumentarfilm skrevet og instrueret af Jakob Boeskov.

Handling 
Kunstneren Jakob Boeskov filmdebuterer med et på alle måder eksperimenterende og grænsesøgende værk. Med sig selv i hovedrollen som tegneserie-tegneren, der beslutter sig for at opgive sin identitet til fordel for sit kyniske, neo-liberalistiske og postmoderne alter ego Henrik Höfgren, kaster Boeskov sig ud i et kontroversielt kunstprojekt, der skal opløse grænsen imellem kunst og liv - og dermed også imellem fiktion og dokumentar. Han udvikler en ID sniper-riffel, der kan bruges til at registrere politiske dissidenter under demonstrationer. Geværet bliver et hit på våbenmessen i Qatar. 'Empire North' er optaget på en mobiltelefon, og er Boeskovs kommentar til det 21. århundredes post-9/11 paranoia. En dokumentarisk fiktion, en politisk kritik, og et risikabelt, socialt eksperiment i ét.

Referencer

Eksterne henvisninger 
 

Danske film fra 2010

Dokumentarfilm fra Danmark
Babylon96københavn

Babylon96københavn er en kortfilm fra 1995 instrueret af Marco Evarissti, Kristian Hornsleth efter manuskript af Marco Evarissti, Kristian Hornsleth, Benn Q. Holm.

Handling 
Kunstnergruppen JUAN UNO ETC. får 4 millioner danske kroner fra København Kulturbyfond til en række installationer i byrummet. På en dyr restaurant og med filmhold fyrer de de første penge af, i takt med deres visioner og nyrige megalomani druknes i alkohol og vold.

Referencer

Eksterne henvisninger 
 

Danske film fra 1995

Kortfilm fra Danmark
Troels Kløvedal og Nordkaperen i det Indiske Ocean - På togt i Andamanerhavet

Troels Kløvedal og Nordkaperen i det Indiske Ocean - På togt i Andamanerhavet er en dokumentarfilm instrueret af Ulrik Bolt Jørgensen efter manuskript af Troels Kløvedal, Ulrik Bolt Jørgensen.

Handling 
Kursen er sat med udlængsel og eventyrlyst mod eksotiske havne som Phuket - Cochin/Baypore - Salalah - Mits'Iwa - Suez/Port Said, mod Thailand, Indien, Oman, Eritrea og Ægypten. Nordkaperen er bygget i 1905, og Troels Kløvedal erhvervede det gode skib sammen med venner i 1967. Dette er hans anden jordomsejling med en lille besætning på seks mand. I Thailand har han to af sine børn med, og her inviterer han også prins Henrik om bord. Han fortæller om stort og småt, om livslyst, nysgerrighed, buddhisme, dyr og planter og om at være rejsende, om hjemve og om at skrive.

Referencer

Eksterne henvisninger 
 

Danske film fra 1994

Dokumentarfilm fra Danmark
Kvindernes kamp for organisering og ligeløn

Kvindernes kamp for organisering og ligeløn er en dokumentarfilm instrueret af Mikael Olsen efter manuskript af Annette Eklund Hansen.

Handling 
Kvinder får lavere løn end mænd, og der er også mere arbejdsløshed blandt kvinder. Det er oftest kvinderne, der laver mest i hjemmet og passer børnene, når de er syge. Kvinder udgør 48% af LO's medlemmer, men sidder kun på 10% af tillidsposterne. Kvinder fik valgret i 1915, men udgør kun 1/3 af Folketingets medlemmer. Kravet er lige løn for lige arbejde. Med udgangspunkt i et par konkrete sager udtaler nogle kvinder sig, peger på problemerne – og lægger op til debat.

Referencer

Eksterne henvisninger 
 

Danske film fra 1991
Arbejderbevægelsen i Danmark
Dokumentarfilm fra Danmark
Kærlighedens forvandlingsbilleder

Kærlighedens forvandlingsbilleder er en dansk eksperimentalfilm fra 1973, der er instrueret af Peter Thorsboe efter manuskript af ham selv og Gitte Zehngraff.

Handling 
Kærligheden er som himmel og hav, blød varm usynlige overgange, sådan smelter de sammen. Men drivende skyer pisker havet op, det bliver sort, barsk, dødsensfarligt, således kommer den kærlighed, de gav, i vanskeligheder. Dog storme har sin tid, snart er havet roligt. Det ruller fremad. Kærligheden sejrer til sidst.

Referencer

Eksterne henvisninger 
 

Danske film fra 1973

Eksperimentalfilm fra Danmark
Mellem lys og skygge

Mellem lys og skygge er en eksperimentalfilm instrueret af Lars Johansson efter manuskript af Jens Christian Grøndahl, Lars Johansson.

Handling 
KØBENHAVN. En mand og en kvinde. Hun mærker hans blik. De tilbringer sommeraftenen, natten og morgenen sammen. De oplever byen gennem dragningen mod hinanden. Filmen er en poetisk undersøgelse af det erotiske fortolket gennem det topografiske - og omvendt. Billederne er mandens blik på kvinden, på byen. Manden og kvinden taler om blikket, om mødet, byen.

Referencer

Eksterne henvisninger 
 

Danske film fra 1996

Eksperimentalfilm fra Danmark
En by så blød som en krop

En by så blød som en krop er en dansk dokumentarfilm fra 1977, der er instrueret af Finn Vadmand efter manuskript af Henrik Hansen og Poul-Erik Sørensen.

Handling 
Københavns byplanlægning styres stadig af bank-og byggekapitalens behov. Billedsiden er Nørrebro og Vesterbro, og med eksempler herfra vises totalsaneringer og nybyggeriet som erstatning. Nogle gange lykkes beboernes protester (Byggeren, Den sorte firkant) og andre gange ikke (Revalsgade, Vesterbro). Filmen kan ses som et politisk manifest mod kapitalen og magthavernes boligpolitik.

Referencer

Eksterne henvisninger 
 

Danske film fra 1977

Boligpolitik
Dokumentarfilm fra Danmark
Fins & Chrome in Havana

Fins & Chrome in Havana er en dansk dokumentarfilm fra 1997, der er instrueret af Jesper Petersen og Jacob L. Petersen efter manuskript af sidstnævnte.

Handling 
Langs strandpromenaden på Malecon kommer en Chevy '57 langsomt kørende forbi. På Cuba finder man verdens største koncentration af amerikanske biler fra 40'erne og 50' erne. Filmen skildrer den mest farvestrålende og eksperimenterende periode i bilens historie, og fortæller om hvorfor flyderne fra Detroit kom til Havana, og hvordan de i dag trods embargo og mangel på reservedele stadig kører.

Referencer

Eksterne henvisninger 
 

Danske film fra 1997

Dokumentarfilm fra Danmark
Cuba
Middagen

Middagen er en dansk kortfilm fra 2001 instrueret af Henrik Berthelsen efter manuskript af Peter Norn Gornstein.

Handling 
Lars har inviteret hans gamle gymnasieklasse hjem til middag, men fortryder og aflyser alle. Lars har en gammel drøm, som han planlægger, skal gå i opfindelse denne aften. Han mangler at aflyse en ' hans gamle hemmelige kærlighed ' Rikke. Som intet anede dukker op, til hvad der skulle være en festlig re-union. Kampen starter for Lars, om utroskab over for hans kæreste Lise, som er bortrejst, og hans gamle kærlighed til Rikke.

Referencer

Eksterne henvisninger 
 

Danske film fra 2001
Kortfilm fra Danmark
Simona

Simona er en dokumentarfilm instrueret af Lars Johansson efter manuskript af Lars Johansson.

Handling 
Lars Johansson: I 1994 lavede jeg filmen »Travellers Tale«. Jeg rejste fra Østersøen til Sortehavet. Nogle år efter murens fald ville jeg se det centrale Østeuropa. Efter filmen var færdig, havde ét ansigt brændt sig fast: Simona Maicanescu, skuespiller ved Nationalscenen i Bukarest. Jeg måtte se hende igen. »Simona«, der er optaget over et års tid i Frankrig og Rumænien, er et portræt af hende set gennem min fascination."

Referencer

Eksterne henvisninger 
 

Danske film fra 1998

Dokumentarfilm fra Danmark
Lasse Lasse Hirtshals

Lasse Lasse Hirtshals er en ungdomsfilm instrueret af Klaus Kjeldsen efter manuskript af Klaus Kjeldsen, Anton Carey Bidstrup.

Handling 
Lasse O og Lasse S er begge 17 år og et sted mellem ung og voksen. De bor så langt fra København, som man næsten kan komme - i Hirtshals. En by, de fleste kun hører om, når manglen på fisk er i nyhederne. Instruktøren Klaus Kjeldsen giver i dokumentarfilmen om de to drenge et sjældent indblik i, hvordan det er at være ung på kanten af Danmark. Filmen følger dem på arbejde, på grillbaren, på knallerterne, på mobilen, til træning - og så hjem til varm mad hos mor og far. Med og uden kærester. De to drenge har ikke umiddelbart planer om at forlade Hirtshals. Her står tiden stille - og alligevel sker der så meget. »Lasse, Lasse Hirtshals« - En road movie på knallert i en rundkørsel.

Referencer

Eksterne henvisninger 
 

Danske film fra 2007

Ungdomsfilm fra Danmark
Engle hører til i himlen

Engle hører til i himlen er en kortfilm instrueret af Charlotte Madsen efter eget manuskript.

Handling 
Lau er syv år gammel og bor på et børnehjem, hvor han har boet siden hans far hængte sig selv en juleaften. Nu er det jul igen, og Lau prøver stadig at forstå sin far og ikke mindst sig selv. Laus metode til forståelse er farlig og ugennemtænkt, men føles rigtig. Om natten når alle sover, går Lau op på børnehjemmets loft, hvor han gemmer alle minderne om sin far. En dag ankommer pigen Esta til børnehjemmet, og måske har hun det på samme måde.

Medvirkende 

 Justin Geertsen som Lau

 Embla Hvila Gren-Ventzel som Esta

 Therese Glahn som Birgitte

 Flemming Bang som Raf

 Jonas Kristensen som Kasper 

 Elias Nielsen som Jonas 

 Magnus Helt som Albert

 Jesper Lauerholt som Far

Referencer

Eksterne henvisninger 
 

Danske film fra 2012
Kortfilm fra Danmark
Julefilm fra Danmark
Dansksprogede film
Lauges kat

Lauges kat er en børnefilm instrueret af Christina Rosendahl efter manuskript af Karen Balle.

Handling 
Lauge bor på landet og ønsker sig en kattekilling. Da hans far skal aflive et kuld killinger, der bor i laden, løber en af dem væk. Lauge finder den og skjuler den på sit værelse. Men så kommer nabodrengen Sonny og blander sig ...

Referencer

Eksterne henvisninger 
 

Danske film fra 2004

Børnefilm fra Danmark
Bag om fremviseren

Bag om fremviseren er en kortfilm instrueret af Lars Christiansen efter manuskript af ham selv og Flemming Jarlskov.

Handling 
Leif er i halvtredserne, han er filmentusiast med forkærlighed for gamle danske filmklassikere. Nu lever han som filmoperatør og leder af biografen i den lille stationsby, hvor Solvej der er et par år yngre har boet hele sit liv. En ung kvinde i jobtræning i biografen og en forelsket kommunalpolitiker bringer kaos og jalousi ind i Solvej og Leifs forhold. Efter mange forviklinger og en kaotisk forestilling hvor alt går galt, overtager Leif filmens handling fra scenen og endelig lykkes det for ham som filmens helt at erklære Solvej sin kærlighed.

Referencer

Eksterne henvisninger 
 

Danske film fra 1999

Kortfilm fra Danmark
Lenins fod i døren

Lenins fod i døren er en dokumentarfilm instrueret af Niels Lomholt efter manuskript af Niels Lomholt.

Handling 
Lenins fod i døren har historiske billeder af oprør (Lenin selv, Martin Luther King, Jimi Hendrix m.fl.) som udgangspunkt for fortællingen.

Referencer

Eksterne henvisninger 
 

Danske film fra 1989

Dokumentarfilm fra Danmark
Tobeornottobe

Tobeornottobe er en eksperimentalfilm instrueret af Anna Neye Poulsen efter eget manuskript.

Handling 
"Life's but a walking shadow, a poor player / That struts and frets his hour upon the stage / And then is heard no more." (Macbeth V.5.) Hvem er forfatteren til bogen "Livet"? Er det os selv, en gud, William Shakespeare? Hvem bestemmer, hvornår vi fødes, lever og dør? Og hvem bestemmer, at beslutningen om at tage sit eget liv er en tragedie og ikke en triumferende dans over et glinsende parketgulv med Astair?

Referencer

Eksterne henvisninger 
 

Danske film fra 1998
Eksperimentalfilm fra Danmark
At gå op ad væggen

At gå op ad væggen er en portrætfilm fra 1997 instrueret af Anker Li efter eget manuskript.

Handling 
Lige siden sin debut har Villy Sørensen været en af dansk åndslivs mest markante skikkelser, både i sit litterære og i sit filosofiske virke. I dette portræt redegør han for sit liv gennem erindringen om sine forældre, om en skelsættende oplevelse som barn, om kampen mod sit vemod og befrielsen ved at opdage litteraturen. Om kærlighedens gennembrud og væsen, om sine studieår og den litterære debut. Om de dogmatiske 60'ere, filosofi, religiøsitet og om eros. Om sin plagsomme ryg og tanken om at skulle have levet et helt andet liv.

Referencer

Eksterne henvisninger 
 

Danske film fra 1997

Portrætfilm fra Danmark
Tifanfaya

Tifanfaya er en børnefilm instrueret af Annette K. Olesen efter manuskript af Nikolaj Scherfig.

Handling 
Lille, klodsede og altid kejtede og uheldige Tifanfaya får en sær start på sit forældreløse liv. Onkel Brutus og tante Mathilde tager sig af hende. Men med bagtanke. Tifanfaya bor nemlig i et slot, som tante Mathilde meget gerne vil have helt for sig selv. Men tumpede Tifanfaya bliver røverbanden Hajdukkernes dronning, og med røverbanden sætter hun sig op mod den onde stedmoder og vinder både slot og dronningerige.

Referencer

Eksterne henvisninger 
 

Danske film fra 1998
Børnefilm fra Danmark
Lines Dyder

Lines Dyder er en kortfilm fra 2001 instrueret af Kenneth Bo Sperling efter eget manuskript.

Handling 
Line Rosenvinge flytter hjemmefra og ind på et kollegie. Hun glæder sig til sit nye liv og til at møde sine medbeboere. Men der er meget stille på kollegiet; uhyggeligt stille. Så Line tager et initiativ.

Referencer

Eksterne henvisninger 
 

Danske film fra 2001

Kortfilm fra Danmark
Lis og Jørgen

Lis og Jørgen er en dokumentarfilm instrueret af Elise Klarskov Petersen efter manuskript af Elise Klarskov Petersen.

Handling 
Lis og Jørgen bliver gift. Jørgen bliver bl.a. sprøjtemaler og udsat for organiske opløsningsmidler. Jørgen pådrager sig en hjerneskade og man følger deres kamp for at få Jørgen anerkendt som arbejdsskadet. Filmen er bygget over 22 års problemer.

Referencer

Eksterne henvisninger 
 

Danske film fra 1986
Dokumentarfilm fra Danmark
Lisas dag

Lisas dag er en kortfilm instrueret af Laurits Munch-Petersen efter manuskript af Laurits Munch-Petersen.

Handling 
Lisa forlader sit hjem på landet for at tage til byen. Nogen gange kan man opleve, at et hel liv opleves på én dag, og det sker for Lisa.

Referencer

Eksterne henvisninger 
 

Danske film fra 1994

Kortfilm fra Danmark